AksaraLLM/aksara-bahasa-daerah-v1 huggingface dataset:
Budi Utomo (éjaan Soewandi: Boedi Oetomo) yaiku siji organisasi nom-noman kang diprakarsani déning Dr. Sutomo lan uga mahasiswa STOVIA yaiku Goenawan Mangoenkoesoemo lan Soeraji nalika tanggal 20 Mèi 1908. Digagas déning Dr. Wahidin Sudirohusodo. Organisasi iki sipaté sosial, ékonomi, lan kabudayan nanging ora ana sipat pulitik. Budi Utomo dadi wiwitané obahan kang nduwé ancas kanggo nggayuh kamardikaning Indonesia. Nalika jaman semana organisasi iki wiwitané mung kanggo golongan winasis Jawa. Saiki tanggal madegé Budi Utomo, yaiku tanggal 20 Mèi, dipèngeti minangka dina Kabangkitan Nasional.

Budi Utomo 
Nalika dina Minggu, tanggal 20 Mèi 1908, wayah jam sanga ésuk, manggon ana ing salah siji ruang pasinaon STOVIA, Soetomo medharaké gagasané. Soetomo mratélakaké manawa jaman sésuk bangsa lan tanah ana ing tangané dhèwèké. Mula saka iku banjur lair Boedi Oetomo. Nanging para nom-noman uga nyadhari yèn tugas dadi mahasiswa kadhokteran isih akèh saliyané kudu mèlu organisasi. Mula saka iku Budi Utomo nduwé penemu yèn "kaum tuwa" kang kudu mimpin ing Budi Utomo, béda karo para nom-noman dhéwé kang péngin dadi mesin kanggo nglakokaké organisasi iku.
Sepuluh taun pisanan Budi Utomo ngalami pergantian pemimpin organisasi. Akèhé para pemimpin iku asalé saka kalangan "priyayi" utawa para bangsawan saka kalangan karaton, kaya ta Radèn Adipati Tirtokoesoemo, mantan Bupati Karanganyar (présidhèn pisanan Budi Utomo), lan Pangéran Ario Noto Dirodjo saka Pura Pakualaman.

Cathetan suku 

Organisasi ing Indonésia
Indiya Nèderlan
Rawa Pening ("pening" asalé saka tembung "bening") ya iku tlaga kang uga dadi papan plesiran kang ana ing Kabupatèn Semarang, Jawa Tengah.
Ambane 2.670 hektare, panggonane ana ing wewengkon Kacamatan Ambarawa, Bawen, Tuntang, lan Banyubiru. Rawa Pening panggone ing cekungan paling ngisor pèrèng Gunung Merbabu, Gunung Telomoyo, lan Gunung Ungaran.
Tlaga iki pernah kadadéan banyune ngganti asat. Pernah dadi panggonan kanggo golèk iwak, saiki arep kabèh ketutup tuwuhan eceng gondok. Enceng gondok iki uga wis nutupi Kali Tuntang, paling akèh pérangan pinggir. Kanggo ngresiki enceng gondok utawa spésies invasif iki dilakokake kanthi cara ngresiki sarta diiadakake pelatihan gunané eceng gondok kanggo kerajinan.

Menurut legenda, Rawa Pening kadadéan saka lubere banyu kang mili saka tilas dudutan sada utawa ing basa Indonésia diarani lidi kang dilakokake déning Baru Klinthing. Carita Baru Klinthing kang maleh dadi bocah cilik kang lagi lara lan ambune amis, saéngga orra bisa ditampa déning masarakat amarga awake kang kebak borok lan ambune kang amis. Nanging akhire Baru Klinthing iki mau ditulung déning randha kang wis tuwa.

Tlaga rawa pening iki disenengi déning para wisata kanggo obyek wisata pemancingan lan kanggo ulah raga banyu. Nanging saiki, para wong kang golèk iwak nganggo prau, praune angèl obah amarga akèhé tuwuhan enceng gondok.

Cathetan suku 

Kabupatèn Semarang
Odessa utawa Odésa (; ) iku pusat administratif saka Prowinsi Odessa kang ana ing sisih kidul Ukrayina. Kutha iki wujud pelabuhan utama kang ana ing pasisir lor-kulon Laut Ireng lan kutha gedhé dhéwé nomer papat ing Ukrayina kanthi gunggung kang ndunungi 1.029.000 (kaya kang kacathet ing sensus 2001).

Réferènsi

Pranala njaba 

 2odessa.com
 Odessa

Kutha ing Ukraina
Hendrik Antoon Lorentz (1853-1928) ya iku fisikawan Walanda kang bisa menangaké Penghargaan Nobel ana ing babagan Fisika bebarengan karo Pieter Zeeman nalika taun 1902.
Dilairaké ing Kutha Arnhem, Walanda. Dhèwèké sinau ana ing Universitas Leiden. Nalika umur 19 taun dhèwèké banjur bali menyang Arnhem lan mulang ana ing sawijining SMA. Disambi mulang dhèwèké nyambi karo nyiapaké tesis doktoral kang ngambaké téyori James Clerk Maxwell ngenani babagan elektromagnet kang isiné rincian saka pemantulan lan pembiasan cahya. Nalika taun 1878 dhèwèké dadi guru besar babagan fisika teoretis ana ing Leiden kang dadi panggon makarya pisanané. Antoon manggon ing Arnhem suwéné 34 taun, banjur sawisé iku pindah menyang Haarlem.
Lorentz nerusaké pakaryané kanggo nggawé luwih prasaja téyori Maxwell lan nepungaké gagasan yèn medan elektromagnetik ditimbulaké déning momotan listrik ana ing tingkat atom. Nalika taun 1896, salah siji mahasiswané kang jenengé Pieter Zeeman nemu yèn garis spéektral atom ana ing medan magnet kapecah dadi komponèn kang frekuensiné rada béda. Perkara mau mbeneraké pakaryan Lorentz, mula saka iku wong sakloron banjur dianugrahi Bebungah Nobel nalika taun 1902. Taun 1895, Lorentz èntuk saprangkat persamaan kang ntransformasèkaké kwantitas elektromagnetik saka sawijining kerangka acuan marang kerangka acuan liyané kang gerak rélatif marang kang pisanan. Wigatiné panemon iku nembé disadari 10 taun sawisé nalika Albert Einstein nyatakaké téyori relativitas mirunggan. Lorentz (lan fisikawan Irlandia G.F. Fitzgerald kanthi independen) ngusulaké yèn kasil négatif eksperimen Michelson-Morley bisa dipahami.

Cathetan suku 

Fisika
Lair 1853
Jang Dong-gun (lair tanggal Maret 7, 1972) ya iku aktor saka Koréa Kidul. Sawisé urip ing Yongsan-gu, Seoul, dhèwèké banjur lunga menyang Koréa National University of Arts, nanging pedhot sadurungé éntuk gelar. Aktor kang misuwur nggawe kajutan ing nagarané nalika wulan November 2009 yèn dhèwèké ngumumake gayutan asmarane ing publik karo Ko So-young. Wiwit barengan mbintangi filem ing taun 1999 Love Wind lan Love Song, rumor babagan Jang lan Ko nyebar, nanging kekarone mbantah rumor iku. Ana pangumunan kang memicu spekulasi nikahane kang ora nganti wulam Mèi 2010 yèn Jang ngumumake marang para panggemare yèn dhèwèké bahakaln nikah karo Ko ing wulan Mèi. Wektu kang dienteni teka. Ing tanggal 2 Mèi 2010, Jang lan Ko nikah. Pista nikahane dianakake ing Shilla Hotèl kang ana ing kutha Seoul. Nikahane kalebu nikahan kang gedhé amarga ngundang kanca-kanca artis, reporter, lan para fans-e. Saka nikahane iku, duwé anak kang lair ing tanggal 4 Oktober 2010.

Filmografi

Film 

 2011 My Way
 2010 The Warrior's Way ()
 2009 Good Morning, President 
 2005 The Promise ()
 2005 Typhoon
 2004 Taegukgi: The Brotherhood of War
 2002 The Coast Guard
 2002 2009 Lost Memories
 2001 Friend]]
 2000 Anarchists 
 1999 Nowhere to Hide
 1999 Love Wind, Love Song
 1998 First Kiss (cameo)
 1997 Holiday In Seoul 
 1997 Repechage

Sinetron 

 2000 All About Eve
 1999 Ghost
 1999 Springtime
 1998 Love
 1998 Ready Go!
 1997 Myth of a Hero
 1997 Model
 1997 Medical Brothers
 1996 Icing
 1994 The Last Match
 1993 Il Ji Mae
 1992 Our Heaven

Diskografi 
 1998 Dong-gun & Bon-seung
 1995 Flying
 1994 Friendship by Jang Dong-gun & Jun Chul
 1993 Jang Dong-kun (Our Heaven OST)

Pahargyan 

 2009: Andre Kim Star Awards-Best Star Award
 2007: Koréa Broadcast Advertising Festival-Best Couple Award with Soo Ae for Maxim CF
 2007: Chunsa Film Art Awards-Korean Wave Cultural Award
 2005: Max Movie Awards-Best Actor for Typhoon
 2004: Blue Dragon Film Awards-Best Actor for Taegukgi
 2001: Blue Dragon Film Awards-Popularity Award
 2001: Asia Pacific Film Festival-Best Supporting Actor for Friend
 2000: Blue Dragon Film Awards-Popularity Award
 1999: Blue Dragon Film Awards-Best Supporting Actor for Nowhere to Hide
 1999: Baeksang Arts Awards-Popularity Award
 1997: Blue Dragon Film Awards-Best New Actor for Repechage
 1997: MBC Drama Awards-Best Actor for Medical Brothers
 1994: Baeksang Arts Awards-Best New Actor, TV category for The Last Match

Cathetan sikil

Pranala njaba 
Official Site of Korea Tourism Org.: Jang Dong Gun
Adonis Official JDG story  
Adonis International Fan Club 
Just Jang Dong Gun  
Jang Dong Gun América Latina 

Lair 1972
Aktor Koréa Kidul
R.A. Ardina Rasti Widiani (), Ardiana Radisti ya iku salah sijiné juru main filem wadon kang asalé saka Indonésia. Ardina Rasti dhuwuré 167 cm. Ardina Rasti iku anak kang kaping loro saka sadulur kang cacahé loro. Saliyané iku Ardina Rasti uga tau dadi bintang akèh sinétron lan filem ing Indonésia lan uga tau dadi modhél video klip.
Saiki Ardina Rasti uga dadi penyanyi. Ardina Rasti wis nggawé album kang sepisanan. Ing babagan asmara, Ardina Rasti saiki pacaran karo wong lanang kang jenengé Eza Gionino.
Ardina Rasti dikenal dadi presenter lan bintang filem. Ardina Rasti tau dadi presenter acara Cinta Buta kang disiyaraké ing Global TV. Saliyané iku Ardina Rasti uga tau dadi presenter ing acara PESTA Indosiar.

Perané dadi tokoh Stella ing salah sijiné filem kang judhulé VIRGIN (KETIKA SEBUAH KEPERAWANAN DIPERTANYAKAN),nggawé jenengé sansaya misuwur. Sawisé iku Ardina uga dadi bintang ing filem kang judhulé DI SINI ADA SETAN, ME VERSUS MY HIGH HEELS, AKIBAT PERGAULAN BEBAS, BOOM FIRE, KM 14, lan sinétron-sinétron liyané.
Saliyané iku Ardina Rasti uga dadi bintang ing iklan prodhuk lan bintang video klip ing salah siji sigle Peterpan. Rasti uga tau nggawé album kanthi irah-irahan Kangen lan Pelangi.
Déné fileme kang irah-irahané TEROWONGAN CASABLANCA, dibintangi bareng karo paranormal Ki Joko Bodo.

Karier

Sinetron/filem televisi 
Sinetron lan FTV kang dibintangi Ardina Rasti.
 FTV versi Ariel Peterpan (produksi dbb/vertigo 2006)
 Naudzubilah Min Dzalik (produksi Garuda Film 2005)
 Sakaw Bintang (produksi Inova 2005)
 Suster Ngepot
 Kejar Tayang dalam episode "cinta binatang peliharaan"
 Kain Sutera untuk Kakek
 FTV SCTV: Pacar Extra Brondong
 FTV SCTV: Awas Jaga Jarak! Cinta Datang Mendadak
 FTV SCTV: Mengejar Cinta Ke Jakarta
 FTV SCTV: 7 Pertanda Cinta
 FTV INDOSIAR: Asmara di Kota Pariangan
 Something about STELLA (FTV)

Filmografi 
Film kang digawé Ardina Rasti.
 Sebuah Pertanyaan untuk Cinta (2000)
 Disini Ada Setan (2004)
 Virgin (2004)
 Me vs High Heels (2005)
 KM 14 (2007)
 Lari Dari Blora (2007)
 Suster N (2007)
 Terowongan Casablanca (2007)
 Kain Kafan Perawan (2010)
 The Sexy City (2010)
 Batas (2011)

Album 
Album kang digawé Ardina Rasti.
 Kangen (2007)
 Pelangi (2009)
 TBA (2013)

Iklan 
Iklan kang tau dibintangi Ardina Rasti.
 H7R Print Ad
 Kopi Good Day TVC
 Permen Dinamit
 Honda Genuine Parts

Video klip 
Video klip kang tau dibintangi Ardina Rasti.
 Ku Katakan Dengan Indah (Peterpan)

Cathetan suku 

Wong Jakarta
Finalis GADIS Sampul
Aktris Indonésia
Modhèl Indonésia
Penyanyi Indonésia
Ko So-young (lair tanggal 6 Oktober 1972) ya iku aktris lan modhel saka Koréa Kidul. Dhèwèké lulusan Chung-Ang University ing kelas  Drama lan Cinema. Dhèwèké uga dikenal kanthi sesebutan wong wadon ideal ing Koréa. Ko lair ing Seoul, Koréa.
Dhèwèké sekolah ing Sekolah Tinggi kang isiné wong wadon thok, banjur kuliah ing Chung-Ang University, ing kana dhèwèké sinau ngèlmu komputer. Ko debute ing drama TV Love Tomorrow ing taun 1993. Dhèwèké gawé debut fileme kang klawanan karo Jung Woo-sung ing The Fox with Nine Tails ing taun 1994, kanthi rangking filem Koréa pisanan kang migunakaké gambar-gambar saka komputer. Ko nikah karo aktor Jang Dong-gun ing upacara nikahane kang megah kang dianakake ing Hotèl Shilla Seoul tanggal 2 Mèi 2010, banjur limang sasi meteng. Anak pisanane saka pasangan iku ya iku anak lanang kang lair ing tanggal 4 Oktober 2010.

Filmografi

Cathetan sikil 

Aktris
Modhel
Lair 1972
Jaran nil (Latin: Hippopotamus amphibius) utawa hippo (, hippopotamos, saka , hippos, jaran, lan ποταμός, potamos, kali') ya iku mamalia saka kulawarga Hippopotamidae kang ukurané gedhé, hèrbivor, kang asalé saka Afrika sub-Sahara. Jaran nil ya iku kéwan dharat kang gedhené nomer telu sawisé gajah lan warak putih.

Kaanan fisik 
Jaran nil duwé awak kang gedhé lan abot. Saliyané iku, kulit jaran nil uga duwé warna klawu kang peteng.
Jaran nil nduwé gadhing kang ukurané gedhé. Gadhing iki lumrahé minangka njaga awaké saka predator. Jaran nil duwé ciri awaké kang gedhé, cangkem lan untu kang gedhé, sikil kang cacahé papat kang dhapuré gedhé lan cendhek, lan awaké kang gedhé lan ora ana rambuté. Jaran nil kang wis diwasa boboté kurang luwih 1.5 nganti tekan 3 ton. Sanajan awaké gedhé lan sikilé cendhek, Jaran nil bisa lumayu kanthi rikat. Jaran nil bisa lumayu nganti 30 km/jam, lumayuné Jaran nil ngluwihi lumayuné manungsa lumrahé. Jaran nil duwé watek agresif lan dianggep salah sijiné kéwan kang paling mbebayani ing Afrika.
Kéwan kang duwé kekerabatan paling cerak karo jaran nil ya iku golongan Cetacea, kaya ta paus, lumba-lumba lan pesut. Saliyané iku kéwan babi lan kéwan-kwan kang duwé kuku kang cacah ganep uga duwé kakerabatan kang cerak karo Jaran nil.

Habitat 
Jaran nil urip ing Afrika subsahara. Jaran nil lumrahé urip ing sacedhaké banyu tawa kaya ta tlaga lan kali. Kurang luwih ana jaran nil kang cacahé 125 éwu nganti 150 éwu kang urip ing Afrika. Jaran nil kang paling akèh urip ing Zambia lan Tanzania. Jaran nil uga kalebu kéwan kang misuwur ing kebun binatang.
Ing Indonésia, Jaran nil uga diingu ing kebon binatang.

Ancaman kang mbebayani tumrap jaran nil ya iku anané perburuan alasan amarga jaran nil kena didol kanthi dijupuk daging lan untu siyungé.

Kauripan 
Jaran nil iku kalebu kéwan hèrbivor kang mangan suket utawa tetuwuhan. Nalika awan, Jaran nil manggon ing banyu utawa blethok supaya awaké adhem. Ing banyu, Jaran nil urip sajeroning golongan-golongan lan nguwasani salah sijiné tlatah. Jaran nil uga turu, kawin lan manak ing banyu. Nalika bengi Jaran nil metu saka banyu utawa blethok lan mangan suket. Ing dharat, jaran nil urip kanthi golongan-golongan lan ora duwé wewengkon teritorial.

Cathetan suku 

Kéwan kuku ganep
Megafauna Afrika
Agatha Christie ya iku penulis carita misteri sing paling kaloka lan pengarang sing karyanè paling payu. Buku-bukunè wis kadol punjul samilyar èksemplar sing basa Inggris lan samilyar manèh nganggo 45 basa liyané (tekan 2003).
Christie nerbitake punjul 80 novèl lan sandhiwara teater. Novèl lan sandiwarane nyaritakake bab detektif lan misteri, akèh sing nyaritakaké salah sawijining tokoh seriale, Hercule Poirot utawa Miss Marple. Dhèwèké iku kalebu tokoh ing fiksi detektif amarga sukses ing genre fiksi detektif.

Biografi 
Lair nganggo jeneng Agatha Miller, duwé anak jenenge Rosalind Hicks saka bojo pertama, ya iku Kolonel Archibald Christie, banjur pegatan taun 1928.
Nalika Perang Dunia II dhèwèké kerja dadi apotèker, pakaryan sing dadi prabawa ing karya-karyané, akèh paten-patennan nganggo racun ing caritane dhèwèké.
Dhésèmber 1926 dhèwèké ngilang sewelas dina lan dadi reribut ing pers. Dhèwèké akhire tinemu ing hotèl ing kutha Harrogate, dhèwèké ngomong yèn dhèwèké kena amnesia sing disebabake gangguan urat syaraf sawisé ibune ninggal lan masalah bale wismane.
Taun 1930 dhèwèké daup karo Sir Max Mallowan, ahli arkéologi Inggris. Sandiwara panggunge "The Mousetrap" menang rekor minangka sandiwara paling suwé diputer ing London ya iku saka 25 November 1952 tekan seprene wis diputer punjul ping 20.000.
Taun 1971 dhèwèké olèh gelar "Dame Commander of the British Empire".

Cathetan suku 

Lair 1890
Pati 1976
Panulis Inggris
Jaran sagara duwé jeneng Latin Cavalluccio Marino lan kalebu génus Hippocampus lan kulawarga Syngnathidae. Kaya iwak-iwak liyané, jaran sagara ambegan nganggo angsang. Jaran sagara duwé ukuran awak kurang luwih 7 nganti 25 cm.Kéwan iki urip karo prédhator-prédhator, saéngga jaran sagara duwé kulit kang atos kaya thothok. Kulit iki gunané kanggo njaga awaké saka prédhator. Jaran sagara akèh tinemu ing perairan kang cethèk apa déné kang jero. Jaran sagara lumakuné alon banget mulané akèh jaran sagara kang ndhelik ing karang, koral apa déné tuwuhan sagara liyané, iki ancasé kanggo njaga awaké yèn ana bebaya. Kanggo obah tumuju lumahing sagara, Jaran sagara nggunakaké kanthong udara kang ana ing awaké. Kanthong iki bisa amba lan cupet miturut kabutuhan. Cara kerjané kanthong udara iki meh mirib kaya kapal selam. Jaran sagara kalebu spésies kang unik awit jaran sagara kang meteng ya iku jaran sagara kang lanang. Jaran sagara nglangi kanthi awak kang jejeg lan bisa manthukaké sirahé mendhuwur lan mengisor.

Jaran sagara duwé mata kang bisa ndeleng barang kang manggon ing panggonan kang béda kanthi bareng. Iki disebabaké amarga sistem syaraf mata kang kapisah. Mata Jaran sagara uga bisa mubeng saéngga bisa ngawasi kaanan sanajan ora nolèh. Jaran sagara duwé warna kang béda. Ana kang ijo, kuning lan ireng. Werna-warna iki amarga gen lan intensitas cahya srengéngé kang lumebu ing banyu. Jaran sagara uga ana kang wernané rada transparan.

Ana uga spésies anyar kang jenengé Hippocampus paradoxus. Spesies iki ukurané luwih cilik tinimbang jaran sagara liyané lan ora nduwé strukutur sirip ing pérangan dorsal utawa geger.

Cathetan suku 

Iwak
Kéwan sagara
Blethok ya iku lemah kang duwé tèkstrur cuwèr utawa setengah cuwèr. Tèkstur iki lumrahé kadadéan saka campuran antarané banyu lan lemah. Blethok kang menep lan suwené wis pirang puluh tau bakal dadi endapan watu. Nalika endapan geologis blethok dumadi ing estuaria lapisan kang diasilaké diarani blethok lempongan.
Blethok ana kang duwé sipat nggawé subur, saliyané kanggo nyuburaké tuwuhan blethok uga kena kanggo indhustri. Contone ya iku kanggo indhustri gips, plesteran semen, semen teles.

United Nation of Environment Program (UNEP), salah sijiné lembaga kang isih kagabung ing PBB ngajak Institut Teknologi Sepuluh November Surabaya kanggo naliti munpangaté blethok kang ana ing Sidoarjo.
UNEP duwé kapenginan supaya blethok iku bisa dimanfaataké kanthi maksimal. Umpamané kanggo bahan yasan, kanggo ngambakaké area wet land, mangrove utawa pasisir. UNep percaya karo ITS kanggo nganakaké studi panelitèn babagan manfaaté blethok, ing proyek iki, ITS bakal diwenéhi beaya karo UNEP. ITS uga bakal nggandheng para ahli ing panaliten iki, kaya ta ahli lingkungan, survei, hidrologi, biologi, lan pasisir.
Asil panaliten iki bakal dilaporaké ing PBB, Kementerian Lingkungan Hidup (KLH) lan Badan Penanggulangan Blethok Sidoarjo (BPLS) saéngga bisa dadi referensi penanganan blethok Lapindo.

Cathetan suku 

Géologi
Lemah
Lawang utawa kori yaiku salah sijiné piranti omah kang bisa dibukak. lawang lumrahé nemplek ing témbok lan gebyok. Gunané kanggo nggampangaké sirkulasi udara ing sajrone panggonan-panggonan ing sanjeroné omah. Saliyané tinemu ing wewangunan-wewangunan kaya ta omah, lawang uga tinemu ing mobil, lemari lan piranti liyané.
Lawang lumrahé digawé saka kayu. Kayu kang dianggo nggawé lawang lumrahé kayu jati, randhu, mahoni, lan liya-liyané. Saliyané iku ana uga lawang kang digawé saka bahan aluminium, wesi, lan plastik PVC.
Lawang ana kang modhélé sak pérangan nanging ana uga lawang kang duwé pérangan loro yaiku pérangan kang ngisor lan pérangan kang ndhuwur, leloroné uga kena dibuka. Lawang kang kaya ngene iki diarani lawang monyet.

Lawang ana kang gunané kanggo penghubung antarané salah sijiné ruangan karo pérangan sanjabané ruangan, saliyané iku lawang uga kenan kanggo penghubung ruangan siji lan sijiné kang ana ing njero wewangunan. Kuwat orané lawang gumantung karo bahan kang digunanakake kanggo nggawé lawang, kalebu kusen apadene daun pintu. Lawang kang ora kuwat lan gampang dibobol lumrahé bisa njalari kajahatan. Lawang uga diwenei kunci, gembok apadene engsel kanggo ngunci.

Cathetan suku 

Wewangunan
Lawang
Imam (Basa Arab  إمام  Imām) iku pemimpin komunitas agama Islam. Pemimpin Islam lan hirarki kapemimpinané ingaran Imamah. Sajeroning Islam Imam lan Imamah minangka siji bab kang kudu ana. Ing kalangan Sunni, kalimat imam sinonim karo kalimat Khalīfah. Sajeroning kaanan liya tembung Imam uga bisa duwé makna pemimpin Salat jamaah sadina-dina.

Pangertèn Imam kang magepokan karo kapemimpinan umat sepisanan disandhang déning Imam Ali. Ali yaiku putra Abu Thalib, paman Rasulullah Muhammad. Sapungkuré Rasulullah, Ali kang dadi Imam tumrap umat Islam kanthi sakabèhané. Sabanjuré, imamah diasta déning para putra Ali yakuwi:
 Hasan bin Ali
 Husain bin Ali
 Ali bin Husain
 Muhammad bin Ali
 Ja'far bin Muhammad
 Musa bin Ja'far
 Ali bin Musa
 uhammad bin Ali
 Ali bin Muhammad
 Hasan bin Ali
 Muhammad bin Hasan

Rujukan 

 Pengertian Imam di Britannica

Pemimpin agama Islam
Sesebutan kaagamaan
Indra Lesmana () inggih punika salah satunggalipun musisi jazz saking Indonésia. Indra punika putranipun tokoh Jazz Indonésia, Jack Lesmana lan penyanyi sénior Indonésia ing taun 1960-an Nien Lesmana. Sasanesipun punika, Indra ugi kalebet rayinipun prodhuser filem Indonésia, Mira Lesmana lan tilas garwanipun salah satunggalipun penyanyi pop Indonésia, Sophia Latjuba.
Indra Lesmana wiwit tresna dhateng musik awit yuswaniun sedasa taun. Pangalaman ingkang kapisan ing jagad musik pinurwakan taun 1976 ing Kutha Bandung, nalika Indra péntas sareng kaliyan ramanipun. Sasampunipun péntas punika, Indra asring péntas ing Taman Ismail Marzuki, Jakarta. Salajengipun Indra ngliris albumipun ingkang kapisan kanthi irah-irahan Ayahku Sahabatku taun 1978.
Indra lajeng kuliyah ing Australia lan naté nyicipi jagad musik jazz Amérikah Sarékat. Sadangunipun punika, Indra sampun ngliris grup musik Children of Fantasy (1981). Kaliyan musisi manca nagari Indra ndhérék band Nebula, lan sampun ngliris album No Standing. Salajengipun kanthi runtut, panjenenganipun ngliris album Women and Children First (1983) lan For Earth and Heaven (1985), La Samba Primadona (1987), Aku Ingin (1990), Reborn (2000) lan Silver (Album) (2005).

Cathetan suku

Pranala njawi 
Indra Lesmana
Indra Lesmana 

Artikel mawa basa krama
Wong Jakarta
Pemusik jazz
Éropah-Indonésia
Musisi Indonésia
Lair 1966
Hj. Titi Widoretno Warisman utawi langkung asring dipuntimbali Neno Warisman (), inggih punika salah satunggalipun penyanyi, bintang filem senior, lan ugi desainer ageman muslim. Neno palakrami kaliyan Ahmad Widiono Doni Wiratmoko. Saking palakrami punika, Neno patutan tiga cacahipun, Giffari Zakka Waly, Maghfira Izzani Maulania, lan Raudya Tuzzahra Ramadhani. Bintang filem Rindu Kami Padamu ing taun 1991 mratélakaken badhé ngagem jilbab, lan ngirangi aktivitas ing jagad entertainment.

Karier 
Katresnanipun dhateng jagad seni, dipunwiwiti nalika Neno remen maos puisi (geguritan). Neno naté dados juwara lomba maos puisi se-Jakarta ing taun 1978. Salajengipun Neno gantos dhateng jagad tarik swanten (penyanyi) watawis taun 1980-an. Kaliyan Fariz RM naté ngawentaraken lagu Nada Kasih. Saking jagad tarik swanten punika, Neno wiwit nyobi karier ing bab akting. Aktingipun ing filem Sayekti dan Hanafi saged dadosaken Neno misuwur. Neno miwiti jagad filem, nalika dados bintang filem Semua Sayang Kamu ing taun 1989. Amargi filem punika, Neno naté mlebet nominasi Aktris Paling Sae ing adicara Féstival Film Indonésia 1989. Sasampunipun mratélakaken badhé ngagem jilbab, Neno lajeng aktif bab sosial masarakat lan nyerat buku.

Cathetan suku

Pranala njawi 

Artikel mawa basa krama
Aktris Indonésia
Penyanyi Indonésia
Anindia Yandirest Ayunda utawi langkung misuwur kanthi asma Nindy () inggih punika penyanyi saking Indonésia. Nindy kalebet lulusan SMA Labschool Jakarta.

Karier 
Nindy kapilih dados juwara I Sumbar (Sumatera Kulon) Talenta. Amargi punika, Nindy dipundhawuhi kanggé nyanyi ing Kantor Kadutaan Ageng Malaysia. Sanésipun punika, Nindy ugi menang ing kontés dhuet kaliyan Audy ingkang dipunlaksanakaken déning salah satunggalipun prodhuk kecantikan. Ing kontés punika Nindy nyanyi lagu Untuk Sahabat ingkang ing wonten album 23-03.
Taun 2007, Nindy mlebet dhapur rekaman. Sasanesipun nyanyi lagu Matahari ing album Ost. Badai Pasti Berlalu, Nindy ugi naté ndhèrèk golongan vokal Bragi supados nyanyi lagu kanthi irah-irahan Tidur Malam Ini; ing album Bragi ingkang énggal, The Best of Bragi.
Nindy ngliris albumipun ingkang kapisan nalika tanggal 20 Oktober 2008 kanthi irah-irahan Tak Pernah Kubayangkan. Amargi juwara ing adicara kontès Olay Duet with Audy ing taun 2006 saged damel inspirasi Nindy supados terjun total ing jagad musik.
Lagunipun ingkang kapisan kanthi irah-irahan "Buktikan"''' sukses sanget amargi lirikipun ingkang easy listening'', kasil dados posisi kapisan ing radio airplay ngantos gangsal minggu.

Cathetan suku

Pranala njawi 
Twiter Nindy

Lair 1989
Wong urip
Artikel mawa basa krama
Penyanyi Indonésia
Tokoh saking Padang
Perpustakaan Nasional Républik Indonésia (Perpusnas) utawa Perpustakaan Nasional Républik Indonésia (PNRI) yaiku Perpustakaan Nasional kang ana ing Kutha Jakarta, Indonésia. Perpustakaan iki duwé tugas kanggo nyimpen data-data lan informasi nagara. Perpusnas uga dadi salah siji Lembaga Pamaréntah Non Departemen (LPND) kang ana ing sangisoré lan tanggung jawabe marang Présidhèn.

Sajarah 
Sajarah Perpusnas diwiwiti kanthi wiwit dibangune Bataviaasch Genootschap taun 24 April 1778. Lembaga iki yaiku pelopor saka Perpusnas lan nembé dibubarake nalika taun 1950.

Wiwitane, Perpustakaan Nasional RI yaiku pawujudan saka panerapan lan pangembangan sistem nasional pabukon, kanthi menyeluruh lan uga terpadu, Wiwit dicanangake tanggal 17 Mèi 1980 déning Mantri Pendidikan dan Kebudayaan, Daoed Joesoef. Nalika iku perpusnas isih ana ing lingkungan Departemen Pendidikan dan Kebudayaan setingkat eselon II ana sangisoré Direktorat Jenderal Kebudayaan, lan badan iki minangka kasil integrasi saka papat pabukon gedhé ing Kutha Jakarta.
Papat pabukon mau yaiku :
 Perpustakaan Museum Nasional;
 Perpustakaan sajarah, pulitik lan sosial (SPS);
 Perpustakaan wewengkon DKI Jakarta;
 Babagan Bibliografi lan Deposit, Pusat Pembinaan Perpustakaan;

Cathetan suku 

Perpustakaan nasional
Taman Nasional Betung Kerihun (sadurungé Gunung Bentuang) iku taman nasional kang mapan ing Kalimantan Kulon, Indonésia. Taman nasional iki didekake nalika taun 1992, lan duwé amba kurang luwih 8.000 km² (3.100 mil²). Bebarengan karo Lanjak Entimau ing Malaysia, taman nasional iki diusulake dadi Situs Warisan Dunia UNESCO.
Papan iki topografine wujud bukit-bukit, wiwit saka bentangan Pegunungan Muller kang nyambung ing Gunung Betung lan Gunung Kerihun, uga dadi wates anatarane Indonésia lan Serawak, Malaysia.
Saka sikil pagunungan Muller, ngalir kali cilik kang dadi Laladan Aliran Sungai (DAS): Kapuas, Sibau, Mendalam, Bungan lan Embaloh. Kanggo mara menyang Taman Nasional Betung Kerihun kudu nglewati kali-kali mau.

Cathetan suku 

Taman Nasional
Rokoko (uga ditulis ing basa-basa Éropah rococo lan roccoco; ) kang ngandut arti Barok Pungkasan ("Late Baroque") ya iku salah sijiné gaya kang ana ing abad 18 lan misuwur wiwit panjenengané seniman Barok ninggal gaya simetris lan miwiwiti ngambar kembang, tuwuhan uga dolanan liyané .Wangun rokoko digagas lan dirancang kanggo duwé mupangat ing donya kagunan rupa kanthi piranti kulawarga kang mewah lan ana motifé kembang, tuwuhanlan patung-patung cilik, lan kaca pengilon kang akèh ornamené, uga permadani kanggo memapi wujud arsitèktur, relief, lan cat témbok kang wujud warna . Gaya punika akèh digantikan déning gaya Neoklasik.Taun 1835 padha Dictionary of the French Academy wiwit nulisaké tembung Rococo " kang biyasa tumuju ing jinising ornamen, gaya lan désain kang ana gayutané déning pamarétahan Louis XV lan wiwitan saka Louis XVI". Kagolong uga sajeroning karya kagunan kang digawé ing partengahan abad 18 ing tlatah Prancis.

Filosofi 
Kata Rokoko asalé saka campuran tembung Prancis rocaille, kang artiné watu, lan coquilles, duwé arti umum tumuju ing kerang, amarga ana kandutané ing wujud wangun kang ana motif dekorasin.. Rokoko uga bisa diartikake kanggo campuran tembung "barocco" (wujud katata saka mutiara, semana uga kanthi asal saka tembung "baroque") lan tembung Prancis "rocaille" (wujud kang misuwur saka ornamen tetuwuhan lan interior kang migunakaké kerang lan krikil hias), mupangaté bisa dianggo njelentrehake gaya alus lan éndah kang dadi model ing Éropah wiwit abad 18.

Uga delengen 
 
 Arno Schönberger and Halldor Soehner, 1960. The Age of Rococo Published in the US as The Rococo Age: Art and Civilization of the 18th Century (Originally published in German, 1959).

Pranala njaba 

 Examples
 Rococo in the "History of Art"

Cathetan suku 

Kagunan
Kagunan rupa
Sajarah arsitèktur
Gaya arsitèktur
Rahim utawa guwa garba utawa kandhutan yaiku péranganing organ reproduksi wanita kang wujudé kaya pir kuwalik, nduwé otot lan dumunung ing panggul antarané kandung kemih lan rektum. Organ iki kanggo njaga janin sadurungé lair kaya déné omah. Sawisé babaran, rahim iki aboté kurang luwih 0,7 kilogram.
Témbok guwa garba kasusun saka 3 lapis jaringan, yaiku lapisan njaba (serosa), tengah (myometrium), lan njero (endometrium).
Panggawéyan endhog lan menstruasi kadadéan kanthi siklis sing kalampah kanthi 4 fase yaiku:
1. Tahap menstruasi (dina kaping 1-7), yaiku rontokélan metuné témbok guwa garba saka njero awak. Perkara iki disebabké kurangé kadar hormon seks ing sakjrone awak.
2. Tahap praovulasi (dina kaping 7-13), yaiku wanciné nggawéné lan matengaké sèl endhog ing saknjeroné ovarium amarga mundhakékadar estrogen ing njero awak.
3. Tahap Ovulasi, yaiku metuné sèl endhog sing wis mateng saka ovarium sing lumrahé ingaran mangsa subur. Yèn siklusé pas wanciné, ovulasi kadadéan witara dina kaping 14 saka prastawa menstruasi.
4. Tahap pascaovulasi (dina kaping 15-28), yaiku mangsa sèl endhog ora nglakoni pembuahan. Ing tahap iki, produksi progesteron mundhak nganti endometrium dadi luwih kandel lan siyap nampa embrio kanggo modot. Yèn ora ana fertilisasi, hormon seks ing sak jeroné awak dadi entèk lan ndadèkaké endometrium rontok.

Cathetan suku 

Réprodhuksi
Anatomi
Sidaguri kalebu kulawarga Malvaceae, kanthi jeneng Latin Sida rhombifolia (L.). Tuwuhan Sidaguri duwé jeneng laladan ya iku sidaguri (Melayu), saliguri (Minangkabau), sadagori (Sunda), taghuri (Madura), kahindu (Sumba), lan digo (Ternate). Sidaguri thukul alasan ing pinggir dalan, alas, kebon, lan panggonan-panggonan kanthi sinar srengéngé kang cerah utawa katutup sithik. Tuwuhan iki bisa thukul ing panggonan-panggonan kang duwé iklim tropis, ing dataran dhuwur utawa ing dataran cendhek. Tuwuhan Sidaguri bisa thukul nganti tekan 2 mèter. Oyod lan kulit sidaguri kuwat, dienggo gawé tali tali. Tuwuhan iki ditandur kanthi cara stek ing gagange, bisa uga nganggo wijine. Godhong sidaguri duwé kandhungan alkaloid, kalsium oksalat, tanin, saponin, fenol, asem amino, lan lenga asiri. Akèh kandhungan zat phlegmatik kang bisa kanggo ngilangi riyak (ekspektoran) lan pelumas (lubricant). Gagange duwé kandhungan kalsium oksalat lan tanin. Déné oyode duwé kandhungan kimia alkaloid, steroid, lan ephedrine. Sifat kimiawi lan efek farmakologis ing tuwuhan iki ya iku ranase legi, pedhes, anyes. Kagunan tuwuhan iki ya iku bisa nambani lara radhang, ngilangake lara (analgetik), peluruh kemih, nambani lelara asma, rematik, desentri, lara untu, lan lara kuning utawa hepatitis. Pérangan kang digunakaké ya iku oyode. Nanging, tuwuhan iku ora éntuk kanggo ibu-ibu kang lagi ngandhut.

Ing tembang macapat
Kasebut ing tembang dandanggula:

Semut ireng anak-anak sapi
Kebo bongkang nyabrang kali bengawan
Keong kondhang jarak sungute
Timun wuku ron wolu
Surabaya geger kepati
Gegering wong nguyak macan
Cinandak wadahi bumbung
Alun-alun Kartasura
Gajah meta cinancang wit sidoguri
Mati cineker pitik trondol.

Cathetan sikil 

Tetuwuhan
Obat
Pacar Banyu utawa Impatiens balsamina L ya iku tuwuhan kang asalé saka Asia Kidul lan Asia Kidul-wétan. Pacar banyu kalebu kulawarga Balsaminaceae. Tuwuhan iki wiwit kawanuhaké ing Amérika ing abad 19. Tuwuhan iki kalebu tuwuhan taunan utawa rong taunan lan duwé kembang kang awarna putih, abang, biru terong, lan jambon. Wujud kembangé arep kaya kembang anggrèk kang isih cilik. Dhuwuré tuwuhan iki bisa nganti tekan 1 mèter kanthi gagangé kang kandel lan godhongé kang bergerigi ing pinggiré. Jeneng tlatah pacar banyu ya iku kimhong (Jakarta), pacar cai (Sunda), pacar foya (Bali).

Oyod pacar banyu duwé kandhungan kimia cyanidin mono-glycoside. Kembangé duwé kandhungan anthocyanins, cyanidin, delphinidin, pelargonidin, malvidin, lan quercetin. Pacar banyu rasané pait lan asipat anget. Pacar banyu bisa kanggo nglancaraké sirkulasi getih, antiradhang, ngilangi rasa lara, kanggo nambani rematik, oyodé bisa kanggo peluruh nalika haid. Déné kembangé bisa kanggo rematik sendhi abuh amarga kathuthuk, peluruh haid, lan radhang kulit. Nanging kanggo ibu-ibu kang lagi ngandhut ora éntuk ngkonsumsi pacar banyu amarga bisa mbebayani janin.

Pranala njaba 
 www.stuartxchange.org
 www.drugs.com

Cathetan sikil 

Tetuwuhan
Obat
René François Armand (Sully) Prudhomme () ya iku juru gurit Prancis, kang menang Bebungah Nobel Sastra pisanan nalika taun 1901. Dudutan iki njalari akèh wong kang padha padu yèn Sully-Prudhomme ora mbabar akèh gurit sawisé taun 1888. Karya-karya pisanané duwé lirik lan èksprèsi pandeleng mélankolis ana ing donya lan ana ing jilid pungsakané Sully seneng ketenangan, tèhnik impersonal saka Parnassia, kang bereaksi marang émosi kang luwih-luwih lan uga subyèktivitas Romantisisme.

Biografi 
René François Armand Sully-Prudhomme lair ing Kutha Paris. Wong tuwané wis tunangan sasuwéné 10 taun, lan sawisé olèh dana banjur wong sakloron nglakokaké nikah. Nalika umur 2 taun Sully-Prudhomme kelangan bapaké banjur dhèwèké digedhèkaké ana ing omah pakliké, panggon sawisé ibune pindhah rana.
Bapake duwé jeneng 'Sully' lan juru gurit ngetutke jeneng mburine Prudhomme. Ana ing sekolah dhèwèké kapéncut karo sastra klasik lan matematik, nanging mripaté kang lara njalari dhèwèké ninggal rencanané kanggo sinau kaprigelan tèhnik. Dhèwèké uga mikir kanggo lumebu ing Ordo Dominican.

Cathetan suku 

Tokoh Paris
Panulis Prancis
Lair 1839
Jali (Coix lacryma-jobi L.), iku jinis tuwuhan wiji-wijinan (serealia) tropika saka suku padi-padian utawa Poaceae|Poacea (Gramineae). Asale saka Asia Wétan lan Malaya nanging saiki wis kasebar ing sakabehing panggonan ing donya. Pirang-pirang varietas duwé wiji kang bisa dipangan lan bisa dadi sumber karbohidrat lan obat|obat. Bulir kang mateng kabungkus struktur kang atos, wujudé oval lan awarna putih|putih.

Jeneng Liya 
 Sansekerta: Vyjanti beads
 China: The plants are called chuān gǔ (川谷) or yì yǐ (薏苡). The grains are called yì rén (薏仁).
 Vietnam: bo bo, hột bo bo (hột meaning "seed"), cườm gạo, or ý dĩ (derived from the Chinese 薏苡)
 Jepang: juzudama (数珠玉 or ジュズダマ) or hatomugi (鳩麦 or ハトムギ)
 Koréa: yulmu (율무) in 
 Malaysia: bali Thailand: luk dueai (ลูกเดือย)
 Inggris Job's tears

 Kandhungan lan Mupangate 
Ana rong varietas kang biyasa ditandur, ya iku Coix lacryma-jobi var. lacryma-jobi kang duwé thothok (pseudokarpium) atos awarna putih, wujudé oval, lan kanggo manik-manik. Coix lacryma-jobi var. ma-yuen dipangan wong lan uga dadi péranganing tradhisi pangobatan Tiongkok.

Wiji jali duwé kandhungan kimia asem amino, coixol, coixenolide, lan coicin. Déné oyode duwé kandhungan kimia coixol, asem palmitat, asem srearat, betha lan gama-sitosterol, potasium khlorida, glukosa, asem amino, tajin, phytin, lan vitamin B1. Oyod jali duwé rasa legi lan tawar minangka antiradhang lan peluruh kemih. Wijine uga duwé rasa legi|legi lan tawar|tawar minangka antiradhang, peluruh kemih, lan penyerapan. Oyod jali bisa dienggo obar rematik, aboh, infeksi lan batu saluran kemih, keputian, abses paru, lan lara kuning utawa hepatitis. Wijine bisa kanggo obar lara rematik kaya lara otot, lara balung, encok|encok, radhang usus, lan tumor|tumor saluran pencernaan. Ibu-ibu kang lagi ngandhut ora éntuk konsumsi ramuan saka jali amarga bisa ngindhuksi|ngindhuksi persalinan.

Sanajan saiki jali nyaris ora tau dikonsumsi, tuwuhan iki tetep dikenal wong, kaya ing tembang gambang kromong "Jali-jali". Ing perdagangan internasional|internasional Jali dikenal minangka Chinese pearl wheat (gandum mutiara Cina), Sanajan tuwuhan iki luwih cedhak kerabatane karo jagung tinimbang karo gandum.

 Cathetan sikil 

 Pranala njaba 
 Job's Tears 
 Sorting Coix names
 Flora of China'', Vol. 22, pp. 648–649, Online
 James A. Duke: Handbook of Energy Crops, 1983.

Tetuwuhan
Obat
Christian Matthias Theodor Mommsen () yaiku sarjana klasik, pulitikus, lan sejarawan Jerman. Karyane ing sajarah Romawi tetep wigati ing panaliten mangsa saiki.

Mommsen yaiku anaké mantri, nanging ora sugih. Dhèwèké lair ing Garding, Schleswig, gedhene ing Oldesloe lan sekolah ing Altona. sateruse dhèwèké sinau ngèlmu hukum ana ing Kiel ing taun 1838-1843.

Mommsen dibantu déning pamaréntah Dhènemarken, saéngga bisa mara ing Perancis lan Italia, ana ing kono dhèwèké sinau sajarah kuna. Wektu Revolusi 1848 Mommsen dadi wartawan ing Rendsburg kanggo Schleswig-Holsteinische Zeitung, lan uga ing taun iku, dhèwèké uga dadi profesor hukum ing Universitas Leipzig.

Mommsen politike Liberal, saéngga dhèwèké dadi profesor ing taun 1851, nanging ing taun 1852 dhèwèké dadi profésor hukum Romawi ing Universitas Zürich ldan ing taun 1854 ana ing Universitas Breslau.

Ana ing taun 1858 Mommsen dadi anggota Preußische Akademie der Wissenschaften (Akademi Ilmiah Prusia) ing Berlin, lan ing taun 1861 Mommsen dadi profésor sajarah Romawi uga ing Berlin, panggonan dhèwèké awal mulang wiwit taun 1887.

Ing taun 1868 Mommsen dianugrahi Pour le Mérite, lan ing taun 1902 dhèwèké uga dianugrahi Penghargaan Nobel Sastra kanggo karya-karya kang paling utama Römische Geschichte antarané taun 1854-1856. Mommsen dadi salah sijiné penulis karya non-fiksi kang nampa penghargaan iku.

Cathetan suku 

Lair 1817
Pati 1903
Penulis Jerman
Politikus Jerman
Pemenang Bebungah Nobel dalam babagan sastra
Tokoh Jerman pemenang Bebungah Nobel
Gunung Tambora (utawa Tomboro) yaiku stratovolcano aktif kang panggoné ana ing pulo Sumbawa, Indonésia. Gunung iki mapan ana ing rong kabupatèn, yaiku Kabupatèn Dompu (sapérangan sikil sisih kidul nganti tekan kulon sagara, lan Kabupatèn Bima (pérangan èrèng-èrèng sisih kidul nganti tekan kulon lor, lan sikil nganti tekan sisih wétan tekan lor), Provinsi Nusa Tenggara Barat, pasé ana ing 8°15' LS lan 118° BT.

Gunung mapan ana ing sisih lor lan kidul yaiku awujud kerak oseanik. Tambora dumadi déning zona subduksi ana ing ngisoré. Perkara iki ngundhakaké kadhuwuran Tambora nganti tekan 4.300 m kang ndadèkaké gunung iki tau dadi salah siji puncak paling dhuwur ana ing Nusantara lan mededi dapur magma kang gedhé ing gunung iki. Mbutuhaké wektu saabad kanggo ngisi manèh dapur magma kang ana ing gunung iki.

Aktivitas vulkanik gunung iki ana ing pucuké nalika sasi April taun 1815 nalika iku gunung iki mbledhos ana ing skala pitu Volcanic Explosivity Index. Bledhosan iki dadi bledhosan gedhé dhéwé nalika ana jeblugan tlaga Taupo taun 1815.

Cathetan sikil

Gunung
Indonésia
Jogèd Legong ya iku salah sijining kesenian Bali awujud beksan utawa jogèdan putri kang dibeksakake déning kenya loro utawa telu. Salah siji saka kenya iku ana kang maragakake condong, ya iku paraga kang wiwitan metu saperlu miwiti jogèd Legong. Jogèd iki wiwitane tukul ing désa Peliatan,Ubud, Gianyar kanggo nyuguhi raja lan kulawargané.
Tembung legong dumadi saka tembung leg lan gong. Leg tegesé luwes utawa elastis, banjur ditegesi minangka obahing awak kang luwes. Déné tembung gong tegesé gamelan. Yèn digabung dadi legong kang tegesé obahing awak kang pinathok (mligine aksentuasine) déning gamelan kang ngiringi. Gamelan kang ngiringi jogèd legong ya iku gamelan Pelegongan lan ana uga kang diiringi nganggo gamelan Semar Pegulingan.
Lakon kang padatan dianggo ing Legong sumbere saka carita Malat mligine carita Prabu Lasem, carita Kuntir lan Jobog (carita Bali Sugriwa), Legod Bawa (carita Brahma Wisnu nalika nggolèk pucuk lan bongkote Linggane Siwa), Kuntul ( carita peksi ), Sudarsana ( sajinising Calon Arang ), Palayon, Candra Kanta lan sapanunggalane.
Struktur tarine padatan kasusun saka Papeseon, Pangawak, Pangecet lan Pakaad. Penari Legong uga tansah nggawa kipas.

Cathetan suku 

Kagunan
Jogèd
Bali
Pura Luhur Uluwatu yaiku pura kang dumunung ing Désa Pecatu, Kuta, Badung (kurang luwih 31 kilomèter saka Denpasar mengidul. Pura iki madeg ing pucuk kidul-kulon Pulo Bali ing sandhuwuré anjungan watu karang kang terjal lan njorok ing laut.. Pura Uluwatu mapan ing lemah kang dhuwure 97 mèter saka laut.
Ing ngarep pura ana alas cilik kang diarani alas kekeran minangka sangga kasucening pura.
Pura Uluwatu nduwé sapérangan pura pesanakan, yaiku pura kang raket gandheng cenenge karo pura induk.
Pura pesanakane yaiku Pura Bajurit, Pura Pererepan, Pura Kulat, Pura Dalem Selonding, lan Pura Dalem Pangleburan.
Saben-saben pura nduwé gegayutan karo Pura Uluwatu mligine ing dina-dina piodalane.
Piodalan ing Pura Uluwatu, Pura Bajurit, Pura Pererepan lan Pura Kulat iku dina Selasa Kliwon Wuku Medangsia saben 210 ari.
Déwa kang dipuja ing Pura Uluwatu yaiku Déwa Rudra.
Pura Luhur Uluwatu mapane adhep-adhepan karo Pura Andakasa, Pura Batur, lan Pura Besakih.
Awit saka iku, akèh umat Hindhu percaya bilih ing Pura Uluwatu iku sarana kanggo nyenyuwun nugrahaning Gusti kanggo tumataning urip ing donya.
Mula ing Pura Uluwatu daya wisesa utawa kekuwatan spiritual saka telung déwa yaiku Brahma, Wisnu, lan Siwa ngumpul dadi siji ing kono.
Daya wisesa déwa Brahma saka Pura Andakasa, déwa Wisnu saka Pura Batur lan déwa Siwa saka Pura Besakih.

Sajarah 
Miturut Lontar (pustaka kuna]], Kusuma Déwa Pura iki madeg saka pituturing Mpu Kuturan nalika abad kaping 11.
Pura iki siji saka enem pura Sad Kahyangan kang ditulis ing Lontar Kusuma Déwa.
Pura kang karan ing Lontar iku yaiku Pura Besakih, Pura Lempuhyang Luhur, Pura Goa Lawah, Pura Luhur Uluwatu, Pura Luhur Batukaru lan Pura Pusering Jagat.
Saliyané Pura Sad Kahyangan, Pura Uluwatu uga diarani Pura Padma Bhuwana.

Cathetan suku 

Omah ngibadah
Hindhu
Pura
Taman Nasional Bukit Baka-Bukit Raya iku salah siji papan konservasi kang mapan ing Pulo Kalimantan. Taman iki ana ing wewatesane Provinsi Kalimantan Kulon lan Kalimantan Tengah. Papan iki dadi papan kang duwé manfaat hidrologis minangka catchment area marang Laladan Aliran Sungai (DAS) Melawi ing Kalimantan Kulon lan Laladan Aliran Sungai Katingan ing Kalimantan Tengah.

Kawasan hutan Bukit Baka-Bukit Raya iku ékosistem alas udan tropika pagunungan kang akèh ing pucuk Pegunungan Schwaner. Bukit Baka-Bukit Raya iku gabungan antarané Cagar Alam Bukit Baka ing Kalimantan Kulon lan Cagar Alam Bukit Raya ing Kalimantan Tengah. Taman Nasional Bukit Baka-Bukit Raya dikukuhaké dhedhasar Surat Dudutan Mantri Kehutanan Nomor: 281/Kpts-II/1992, tanggal 26 Pebruari 1992. Taman Nasional Bukit Baka-Bukit Raya ambané 181.090 Ha.

Flora 
Ana kurang luwih 817 warna tuwuhan kang kalebu jeni ing 139 famili, kaya ta Dipterocarpaceae, Myrtaceae, Sapotaceae, Euphorbiaceae, Lauraceae, lan Ericadeae. ana uga tuwuhan kang bisa digunakaké dai usada, anggrek alas. Ana uga Kembang Rafflesia (Raflesia sp.), salah siji tuwuhan parasit gedhé dhéwé, tuwuhan iki uga bisa thukul ing Gunung Kinibalu, Malaysia. Tuwuhan endemik ing taman nasiona iki kaya ta Symplocos rayae, Gluta sabahan, Dillenia beccariana, Lithocarpus coopertus, Selaginnella magnifica, lan Tetracera, glaberrima.
Ing Taman Nasional Bukit Baka-Bukit Raya akèh tuwuhan saka suku Symplocaceae kaya ta Symplocos adenophylla, Symplocos crassipis, Symplocos laeteviridis, Symplocos rayae lan Symplocos rubiginosa.

Faona 
Kéwan kang ana ing taman nasional iki kaya ta beruang madu, kesadu, musang wisel, orang utan (Pongo pygmaeus), lutung kelabu (Presbytis cristata), lutung ireng (Presbytis melalophos), kelasi/ lutung abang (Presbytis rubicunda), lutung bathuk putih (Presbytis frontata), owa ungko (Hylobates albibarbis), lan kelempiau (Hylobates muelleri).

Cathetan suku 

Taman Nasional
Si Jalak Harupat yaiku stadion ulah raga kang mapan ana ing désa Kopo lan Cibodas, Kacamatan Sorèang, Kabupatèn Bandhung. Jeneng Si Jalak Harupat dijupuk saka jejuluk sawijining pahlawan nasional saka Bojongsoang, Bandung yaiku Otto Iskandardinata.
Saiki stadion si jalak harupat dadi duwèké Pamaréntah Kabupatèn Bandhung. Persikab Bandung, kang dadi wakil saka Kabupatèn Bandung ana ing kompetisi Liga Indonésia ndadèkaké satadion iki dadi kandange. Saliyané Persikab bandung tim sakhuta Persikab, Persib uga ndadèkaké stadion iki dadi homebase. Stadion iki dibangun wiwit saka sasi Januari 2003 nalika iku Kabupatèn Bandung dibawahi bupati Obar Sobarna. Sawisé dadi stadion si jalak harupat diresmikake nalika dina dadine Kabupatèn Bandung kaping 364, tanggal 26 April 2005 déning Agum Gumelar kang njabat dadi Ketua Umum Komite Ulah raga Nasional Indonésia Pusat.

Fasilitas 
Fasilitas kang ana ing stadion iki yaiku:
 Lapangan bal-balan dadi arena utama, suket ing lapangan iki yaiku jinis zoyzia matrella lin mer kang bisa meminimalake cedera juru main.
 Lampu kanggo lapangan duwé kakuwatan 1.000 lux kang mungkinake ditindakaké tetandhingan wayah wengi.
 Papan skor (scoring board) elektronik.
 Lintasan (track) kanggo atletik kanthi ukuran kang standar cacahé 8 lintasan.
 Tribun penonton kang bisa nampung 27.000-40.000 penonton.
 Fasilitas komersial.
 Fasilitas penunjang liyané kaya toilèt, kantin, ruang ganti juru main, ruang wasit, lan liya-liyané. 
Jembar yasan saka stadion iki yaiku:
 Wangunan 28.177 m²
 Lapangan bal-balan 7.500 m²
 Lansekap 13.000 m²

Cathetan suku

Si Jalak Harupat
Kabupatèn Bandung
Kanggo kagunan liya, delengen Newcastle.

Newcastle upon Tyne (biyasa disingkat Newcastle), iku kutha lan dhistrik metropolitan ing Tyne and Wear, Inggris. Kutha iki duwé populasi 269.500 jiwa (2004). Sanajan mangkono, tangga paling cerak, North Tyneside (kanthi populasi 190.000), South Tyneside (populasi 150.000) lan Gateshead (populasi 200.000) silih gegandhèngan kenceng, lan asring dianggep péranganing kutha Newcastle. Kapapat wewengkon iki, bebarengan karo kutha Sunderland (populasi 270.000), mbentuk wewengkon metropolitan county Tyne & Wear.

Miturut sajarahé, wong kang asalé Newcastle karan kanthi formal, mligi déning wong njaba minangka Novocastrians. Nanging, sebutan Geordie luwih akèh dipigunakaké saiki minangka sebutan informal lan akrab kanggo kang ndunungi Newcastle, saliyané uga dipigunakaké kanggo nyebut wong Tyneside kanthi umum. Wong-wong kang manggon ing kawasan North East (lor-wétan Inggris) ora perduli yèn diundang Geordies, nanging wong njaba racaké ora mbédakaké, lan nyebut kabèh laladan iku minangka Geordieland.

Warga misuwur 
 Admiral Lord Cuthbert Collingwood (1748-1810), wakil Admiral Lord Horatio Nelson ing Trafalgar
 Charles Grey, 2nd Earl Grey of Howick (1764-1845), Mahamantri Inggris (1830-1834)
 George Stephenson, panemu lokomotif uwab lan lampu bebaya
 Robert Stephenson, anaké George Stephenson lan nemu lokomotif uwab bebarengan bapané
 Gordon Sumner (Sting), mantan vokalis lan juru main bass The Police
 Andy Taylor, juru main bass grup musik Duran Duran
 Jack Charlton, juru main tim nasional Inggris lan klub Newcastle United
 Bobby Charlton, kaptèn tim nasional Inggris nalika njawarani Piala Donya 1966 lan juru main klub Newcastle United
 Jackie Milburn (1924-1988), juru main tim Newcastle United
 Paul 'Gazza' Gascoigne, striker tim nasional Inggris
 Peter Beardsley, juru main tim nasional Inggris
 Alan Shearer, kaptèn tim nasional Inggris lan juru main klub Newcastle United
 Patrick Kluivert, kaptèn tim nasional Walanda lan juru main klub Newcastle United
 Michael Owen, striker tim nasional Inggris lan juru main klub Newcastle United

Kutha kembar 
 Bergen – Nurwègen
 Groningen – Walanda
 Gelsenkirchen – Jerman
 Nancy – Prancis
 Taiyuan – Republik Rakyat Cina
 Atlanta – Amérikah Sarékat
 Haifa – Israèl
 Newcastle – Australia – ing kali Hunter

Pranala njaba 

 Situs resmi
 Citra satelit kreteg ing kali Tyne
 Tyne & Wear Museums

Cathetan suku 

Kutha ing Inggris